CELEX: 32008R0966
Language: hu
Date: 2008-10-01 00:00:00
Title: A Bizottság 966/2008/EK rendelete ( 2008. október 1. ) a hagyományos különleges termékek nyilvántartásába bejegyzett egyik elnevezés termékleírását érintő nem kisebb jelentőségű módosítások jóváhagyásáról (Panellets (HKT))

2.10.2008   
            
            
               HU
            
            
               Az Európai Unió Hivatalos Lapja
            
            
               L 263/3
            
         
      A BIZOTTSÁG 966/2008/EK RENDELETE
   
   (2008. október 1.)
   a hagyományos különleges termékek nyilvántartásába bejegyzett egyik elnevezés termékleírását érintő nem kisebb jelentőségű módosítások jóváhagyásáról (Panellets (HKT))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hagyományos különleges terméknek minősülő mezőgazdasági termékekről és élelmiszerekről szóló 509/2006/EK tanácsi rendeletre (1) és különösen annak 9. cikke (4) bekezdésének első albekezdésére,
   mivel:
   
               (1)
            
            
               Az 509/2006/EK rendelet 11. cikke (1) bekezdésének első albekezdésével összhangban és ugyanezen rendelet 19. cikkének (3) bekezdése értelmében a Bizottság megvizsgálta a 688/2002/EK rendelettel (2) módosított 2301/97/EK bizottsági rendelet (3) alapján bejegyzett „Panellets” hagyományos különleges termék termékleírását érintő módosítások jóváhagyása iránt Spanyolország által benyújtott kérelmet.
            
         
               (2)
            
            
               A szóban forgó módosítások nem minősülnek kisebb jelentőségűeknek az 509/2006/EK rendelet 11. cikke értelmében, ezért a Bizottság az említett rendelet 8. cikke (2) bekezdése első albekezdésének megfelelően közzétette a módosítási kérelmet az Európai Unió Hivatalos Lapjában
                   (4). A Bizottsághoz nem érkezett az 509/2006/EK rendelet 9. cikke szerinti kifogás, ezért a módosításokat jóvá kell hagyni,
            
         ELFOGADTA EZT A RENDELETET:
   1. cikk
   Az e rendelet mellékletében szereplő elnevezésre vonatkozó termékleírásnak az Európai Unió Hivatalos Lapjában közzétett módosításai jóváhagyásra kerülnek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. október 1-jén.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 93., 2006.3.31., 1. o.
   
      (2)  HL L 106., 2002.4.23., 7. o.
   
      (3)  HL L 319., 1997.11.21., 8. o.
   
      (4)  HL C 280., 2007.11.23., 20. o.
   
      MELLÉKLET
      Az 509/2006/EK rendelet I. mellékletében szereplő élelmiszerek:
      2.3. osztály   – Cukrászsütemények, kenyér, édes tészták, torták, kekszek és egyéb sütőipari termékek
      Panellets (HKT)